CELEX: 52010PC0201
Language: el
Date: 2010-05-04
Title: Πρόταση Κανονισμος (ΕΕ) αριθ. …/…του Συμβουλιου της για την τροποποίηση του κανονισμού (ΕΕ) αριθ. 7/2010 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα γεωργικά και βιομηχανικά προϊόντα

|

52010PC0201

 Πρόταση Κανονισμος (ΕΕ) αριθ. …/…του Συμβουλιου της για την τροποποίηση του κανονισμού (ΕΕ) αριθ. 7/2010 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα γεωργικά και βιομηχανικά προϊόντα  /* COM/2010/0201 τελικό - NLE 2010/0111 */  

	[pic] | ΕΥΡΩΠΑΪΚΗ ΕΠΙΤΡΟΠΗ |Βρυξέλλες, 4.5.2010COM(2010)201 τελικό2010/0111 (NLE)ΠρότασηΚΑΝΟΝΙΣΜΟΣ (ΕΕ) αριθ. …/…ΤΟΥ ΣΥΜΒΟΥΛΙΟΥτηςγια την τροποποίηση του κανονισμού (ΕΕ) αριθ. 7/2010 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα γεωργικά και βιομηχανικά προϊόνταΑΙΤΙΟΛΟΓΙΚΗ ΕΚΘΕΣΗΠΛΑΙΣΙΟ ΤΗΣ ΠΡΟΤΑΣΗΣΓια προϊόντα των οποίων η παραγωγή στην Ένωση δεν επαρκεί για να καλυφθούν οι ανάγκες του ενωσιακού κλάδου χρήσης κατά την τρέχουσα περίοδο ποσοστώσεων, πρέπει να καθορίζονται αυτόνομες δασμολογικές ποσοστώσεις της Ένωσης. Η Επιτροπή, ανταποκρινόμενη στα αιτήματα αρκετών κρατών μελών, εξέτασε σε συνεργασία με τους αρμόδιους κυβερνητικούς εμπειρογνώμονες κατά πόσον είναι απαραίτητο να ανοίξει αυτόνομες δασμολογικές ποσοστώσεις για ορισμένα γεωργικά και βιομηχανικά προϊόντα.Στις 22 Δεκεμβρίου 2009, το Συμβούλιο εξέδωσε τον κανονισμό (ΕΚ) αριθ. 7/2010 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα γεωργικά και βιομηχανικά προϊόντα και για την κατάργηση του κανονισμού (ΕΚ) αριθ. 2505/96, ώστε η ζήτηση της Ένωσης για τα εν λόγω προϊόντα να μπορεί να καλυφθεί υπό τους ευνοϊκότερους κατά το δυνατόν όρους.Οι δασμολογικές ποσοστώσεις της Ένωσης πρέπει να ανοιχθούν με μηδενικό ή μειωμένο συντελεστή του αυτόνομου δασμού του κοινού δασμολογίου για τις αναγκαίες ποσότητες, χωρίς να διαταραχθούν οι αγορές των εν λόγω προϊόντων. Από τις συζητήσεις στο πλαίσιο της ομάδας «Δασμολογική Οικονομία», προέκυψε ότι τα κράτη μέλη είναι διατεθειμένα να ανοίξουν νέες ποσοστώσεις και να αυξήσουν τους όγκους των ποσοστώσεων για τα προϊόντα που αφορά η πρόταση κανονισμού, χωρίς να διαταραχθούν οι αγορές των εν λόγω προϊόντων.Η πρόταση είναι σύμφωνη με τις πολιτικές στους τομείς της γεωργίας, του εμπορίου, των επιχειρήσεων, της ανάπτυξης και των εξωτερικών σχέσεων. Ειδικά η παρούσα πρόταση δεν αποβαίνει σε βάρος χωρών που έχουν συνάψει προτιμησιακή εμπορική συμφωνία με την ΕΕ (π.χ. ΣΓΠ, καθεστώς ΑΚΕ, υποψήφιες και δυνάμει υποψήφιες χώρες των Δυτικών Βαλκανίων).ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝΖητήθηκε η γνώμη της ομάδας «Δασμολογική Οικονομία», η οποία αντιπροσωπεύει τον βιομηχανικό κλάδο κάθε κράτους μέλους. Όλες οι ποσοστώσεις που παρατίθενται αντανακλούν τη συμφωνία που επιτεύχθηκε στο πλαίσιο της ομάδας.Δεν αναφέρθηκαν δυνητικά σοβαροί κίνδυνοι με μη αναστρέψιμες συνέπειες.Η παρούσα πρόταση θα υποβληθεί σε διαδικασία διυπηρεσιακής διαβούλευσης και θα δημοσιευθεί μετά την έκδοσή της από το Συμβούλιο.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣΤροποποίηση κανονισμού του Συμβουλίου σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα γεωργικά και βιομηχανικά προϊόντα με νομική βάση το άρθρο 31 της συνθήκης για τη λειτουργία της Ευρωπαϊκής Ένωσης. Δυνάμει του άρθρου αυτού, οι αυτόνομες δασμολογικές ποσοστώσεις καθορίζονται από το Συμβούλιο, το οποίο αποφασίζει με ειδική πλειοψηφία με βάση πρόταση της Επιτροπής.Η πρόταση εμπίπτει στην αποκλειστική αρμοδιότητα της Ένωσης. Επομένως, δεν έχει εφαρμογή η αρχή της επικουρικότητας.Τα εν λόγω μέτρα ευθυγραμμίζονται με τις αρχές που αποσκοπούν στην απλούστευση των διαδικασιών για τους παράγοντες του εξωτερικού εμπορίου και είναι σύμφωνα με την ανακοίνωση της Επιτροπής του 1998 σχετικά με της αυτόνομες δασμολογικές αναστολές και ποσοστώσεις (ΕΕ C 128 της 25.04.1998, σ. 2).ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣΜη είσπραξη δασμών συνολικού ύψους - 1 613 617 EUR.2010/0111 (NLE)ΠρότασηΚΑΝΟΝΙΣΜΟΣ (ΕΕ) αριθ. …/…ΤΟΥ ΣΥΜΒΟΥΛΙΟΥτηςγια την τροποποίηση του κανονισμού (ΕΕ) αριθ. 7/2010 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα γεωργικά και βιομηχανικά προϊόνταΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για τη λειτουργία της Ευρωπαϊκής Ένωσης, και ιδίως το άρθρο 31,την πρόταση της Ευρωπαϊκής Επιτροπής,Εκτιμώντας τα ακόλουθα:1.  Προκειμένου να διασφαλιστεί επαρκής και αδιάκοπος εφοδιασμός σε ορισμένα προϊόντα των οποίων η παραγωγή στην Ένωση δεν επαρκεί και να αποφευχθεί κάθε διαταραχή της αγοράς, για ορισμένα γεωργικά και βιομηχανικά προϊόντα ανοίχθηκαν αυτόνομες δασμολογικές ποσοστώσεις, με τον κανονισμό (ΕΕ) αριθ. 7/2010 του Συμβουλίου[1], στο πλαίσιο των οποίων τα εν λόγω προϊόντα μπορούν να εισαχθούν με μειωμένο ή μηδενικό δασμολογικό συντελεστή. Για τους ίδιους λόγους, πρέπει να ανοιχθεί, με ισχύ από 1ης Ιουλίου 2010, για ένα συγκεκριμένο προϊόν, νέα δασμολογική ποσόστωση με μηδενικό δασμολογικό συντελεστή για την αναγκαία ποσότητα.2.  Ο όγκος των ποσοστώσεων για τις αυτόνομες δασμολογικές ποσοστώσεις της Ένωσης με αύξοντες αριθμούς 09.2814, 09.2816 και 09.2807 δεν επαρκούν για να καλύψουν τις ανάγκες του κλάδου παραγωγής της Ένωσης. Συνεπώς, πρέπει να αυξηθεί ο όγκος αυτών των ποσοστώσεων.3.  Σε ό,τι αφορά την αυτόνομη δασμολογική ποσόστωση της Ένωσης με αύξοντα αριθμό 09.2907, πρέπει να επανεξεταστεί η περιγραφή του προϊόντος.4.  Επομένως, ο κανονισμός (ΕΕ) αριθ. 7/2010 πρέπει να τροποποιηθεί αναλόγως.5.  Δεδομένου ότι οι δασμολογικές ποσοστώσεις που προβλέπει ο παρών κανονισμός αρχίζουν την 1η Ιουλίου 2010, ο παρών κανονισμός θα πρέπει να τεθεί σε εφαρμογή την ίδια ημερομηνία και με άμεση ισχύ,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το παράρτημα του κανονισμού (ΕΕ) αριθ. 7/2010 τροποποιείται ως εξής:(1) παρεμβάλλεται η σειρά που παρατίθεται στο παράρτημα I του παρόντος κανονισμού·(2) οι σειρές για τις δασμολογικές ποσοστώσεις με αύξοντες αριθμούς 09.2814, 09.2907 09.2816 και 09.2807 αντικαθίστανται από τις σειρές που περιλαμβάνονται στο παράρτημα II του παρόντος κανονισμού.Άρθρο 2Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης .Εφαρμόζεται από την 1η Ιουλίου 2010.Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τις συνθήκες.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑ IΔασμολογικές ποσοστώσεις που αναφέρονται στο άρθρο 1 παράγραφος 1ΠΑΡΑΡΤΗΜΑ IIΔασμολογικές ποσοστώσεις που αναφέρονται στο άρθρο 1 παράγραφος 2ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΠΟΥ ΕΧΟΥΝ ΔΗΜΟΣΙΟΝΟΜΙΚΕΣ ΕΠΙΠΤΩΣΙΕΣ ΟΙ ΟΠΟΙΕΣ ΠΕΡΙΟΡΙΖΟΝΤΑΙ ΑΠΟΚΛΕΙΣΤΙΚΑ ΣΤΑ ΕΣΟΔΑ1. ΟΝΟΜΑΣΙΑ ΤΗΣ ΠΡΟΤΑΣΗΣ:Κανονισμός του Συμβουλίου για την τροποποίηση του κανονισμού (ΕΕ) αριθ. 7/2010 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα γεωργικά και βιομηχανικά προϊόντα2. ΓΡΑΜΜΕΣ ΤΟΥ ΠΡΟΫΠΟΛΟΓΙΣΜΟΥ:Κεφάλαιο και άρθρο: κεφάλαιο 12, άρθρο 120Ποσό εγγεγραμμένο στον προϋπολογισμό για το έτος 2010: 14 079 700 000 EUR3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ( Η πρόταση δεν έχει δημοσιονομικές επιπτώσειςx( Πρόταση χωρίς δημοσιονομική επίπτωση στις δαπάνες, αλλά με δημοσιονομική επίπτωση στα έσοδα – η επίπτωση στα έσοδα είναι η ακόλουθη:(εκατ. ευρώ, μέχρι πρώτου δεκαδικού ψηφίου)Γραμμή προϋπολο-γισμού | Έσοδα[2] | Περίοδος 6 μηνών, από την 01/07/2010 | [2010] |Άρθρο 120 | Επιπτώσεις επί των ιδίων πόρων | - 1.6 |ΠΑΡΑΡΤΗΜΑ IΙσχύει από 1. 7.2010:Δασμολογικές ποσοστώσεις που αναφέρονται στο άρθρο 1Περιγραφή του προϊόντος | Όγκος των ποσοστώσεων (μονάδα/τόνοι) | Εκτιμώμενη τιμή (EUR ανά χλμ) | Δασμός (%) (ΚΔ 2010) | Ποσοστωτικός δασμός (%) | Αναμενόμενη απώλεια εσόδων (σε EUR) |Οπτικές ίνες 09.2635 | 1 150 000 χλμ | 6,66 | 2,9 | 0 | 222 111 |Συνολική απώλεια εσόδων: (222.111 EUR – 55.529 EUR) = 166.583 EUR καθαρά.ΠΑΡΑΡΤΗΜΑ IIΙσχύει από 1. 7.2010:Δασμολογικές ποσοστώσεις που αναφέρονται στο άρθρο 2Περιγραφή του προϊόντος | Διακύμανση του όγκου της ποσόστωσης (τόνοι/g) | Εκτιμώμενη τιμή (EUR ανά τόνο) | Δασμός (%) (ΚΔ 2010) | Ποσοστωτικός δασμός (%) | Αναμενόμενη διακύμανση της απώλειας εσόδων σε σχέση με την προηγούμενη ποσοστωτική περίοδο (σε EUR) |09.2814 Καταλύτης | + 600 τόνοι (αρχική ποσότητα: 1 600 τόνοι) | 4 500 EUR/ τόνο | 6,5 | 0 | + 175 500 |09.2816 Νιφάδες | + 21 500 τόνοι (αρχική ποσότητα: 37 000 τόνοι) | 933 EUR/τόνο | 6,5 | 0 | + 1 303 868 |09.2807 Ενώσεις του υαλουρονικού οξέος | + 40 000 g (αρχική ποσότητα: 110 000 g) | 173 081 EUR/kg | 6,5 | 0 | +450 011 |Συνολική απώλεια εσόδων σε σχέση με την προηγούμενη ποσοστωτική περίοδο: (1 929 379 EUR – 482 345 EUR) = 1 447 034 EUR καθαρά. 4. Μετρα για την καταπολεμηση της απατησΟι διατάξεις για τη διαχείριση των δασμολογικών ποσοστώσεων προβλέπουν τα μέτρα που απαιτούνται για την πρόληψη και την προστασία από την απάτη και τις παρατυπίες.5. Άλλες Παρατηρήσεις[1] EE L 3 της 7.1.2010, σ. 1.[2] Όσον αφορά τους παραδοσιακούς ιδίους πόρους (γεωργικές εισφορές, εισφορές ζάχαρης, δασμούς), τα αναγραφόμενα ποσά πρέπει να είναι καθαρά ποσά, δηλ. τα ακαθάριστα ποσά μείον τα έξοδα είσπραξης (25%).